Aku kelingan perangan novel anggitane Pramoedya : Arok Dedes, nalika ana upacara ganti jeneng, seka jeneng Temu diganti jeneng Arok dening Sang Guru Lohgawe. Jeneng Temu kuwi amarga ana bocah ora cetha asal-usule lan ditemu dening Ki Bango. Mulane dijenengake Temu. Bareng ngerti yen jebule bocah kuwi pintere lan kakuwatane ngluwihi bocah-bocah lumrahe, Sang Guru Lohgawe banjur ngganti jenenge Temu, dadi Arok. Jeneng Arok kuwi ngemu teges mbangun. Jeneng kuwi pinangka wujud pandonga lan pengarep-arepe para Brahmana supaya Arok bisaa ngalahake kajuligane Tunggul Ametung lan dadi pemimpin kang bisa mbangun Wangsa Isana.
